ה"הוושינגטון פוסט" יפסיק לפרסם מודעות של "מכוני עיסוי"(Omblog, 29.9.10). הפוסט מצטרף ל"ניו יורק טיימס", ה"שיקגו טריביון", ה"בוסטון גלוב" וה"לוס אנג'לס טיימס" – כולם כבר קיבלו החלטה שלא לפרסם מודעות של "מכוני עיסוי".
ההצעה הורחבה וכוללת עונש כספי ועונשי מאסר.
ההגדרה החדשה כוללת כל עסקת חליפין של מגע בעל אופי מיני בתמורה, בין אם הייתה התמורה בכסף או בשווה כסף, גם אם יחסי הזנות הוגדרו במודעה באופן מתחכם כ"עיסוי", "אירוח", "ליווי" או בכל כינוי אחר.
מה אנחנו חושבות על החוק להפללת הלקוח?
בימים אלה מונחת על שולחן הכנסת הצעת חוק להפללת הלקוח וטיפול בקהילה. הצעת החוק, המושתתת על המודל השבדי, הקיים שם מאז 1999 מעוררת הדים ציבוריים נרחבים ופולמוס נלהב. רבים מתגייסים להגן על מוסד הזנות, בבחינת דבר שהתקיים משחר ההיסטוריה, ושהעולם ייגרע ויינזק אם יילקח ממנו פתאום. בין המגנים את הצעת החוק גם נשים בזנות, הטוענות שהצעת החוק תפגע בעיקר בהן.
את הצעת החוק, שיזמה חברת הכנסת לשעבר זהבה גלאון מקדמת בכנסת הנוכחית חברת הכנסת אורית זוארץ מסיעת קדימה. בחודשים האחרונים מתקיימים דיונים בוועדת המשנה למאבק בסחר בנשים. לדיונים מוזמנים נציגים ממשרד המשפטים, מהפרקליטות, מהארגונים השונים הפעילים בתחום, ביניהם סלעית.